**LĒMUMS**

Liepājā

|  |  |  |
| --- | --- | --- |
| 2024. gada 13. jūnijā | Nr.252/6  (prot. Nr.6, 10.§) |  |

Par projektu “Digitālā jauniešu centra

attīstība Klaipēdā un Liepājā”

Pamatojoties uz Pašvaldību likuma 4. panta pirmās daļas 8. punktu, Ministru kabineta noteikumu Nr.967 “Par bērnu, jaunatnes un ģimenes attīstības pamatnostādnēm 2022.-2027. gadam” politikas rezultatīvā rādītāja Nr.3.2. “Paaugstināta jauniešu pilsoniskā līdzdalība, tai skaitā jauniešu iesaiste izglītības iestāžu, vietējo kopienu, pašvaldību, valsts mēroga jautājumu risināšanā un stiprināta jauniešu piederības sajūta Latvijai un Eiropai” rīcību Nr.12.7. “16-24 gadus vecu jauniešu īpatsvars, kuru digitālās prasmes ir augstākas par pamatlīmeni” (rezultatīvais rādītājs 2027. gadā 85%), Ministru kabineta 2023. gada 5. decembra noteikumu Nr.921 “Jaunatnes politikas īstenošanas plāns 2023.-2024. gadam” rīcības virziena “Darba ar jaunatni kvalitatīvas un ilgtspējīgas sistēmas izveide un attīstība” pasākumu Nr.1.6. “Attīstīt digitālā darba ar jaunatni sistēmu, kā arī veicināt mobilā darba ar jaunatni attīstību pašvaldībās, tai skaitā, īstenojot metodisko atbalstu, lai nodrošinātu vienlīdzīgas iespējas visiem jauniešiem, tostarp, jauniešiem, kuri dzīvo tālāk no pakalpojumu centriem”, rīcības Nr.2 “Plašākas un aktīvākas jauniešu līdzdalības veicināšana” pasākumu Nr.2.4. “Uzlabot jauniešu digitālo kompetenci, tai skaitā medijpratību, lai veicinātu jauniešu jēgpilnu līdzdalību digitālā vidē”, Liepājas valstspilsētas un Dienvidkurzemes novada attīstības programmas 2022.-2027. gadam rīcības un investīciju plāna rīcības virziena RV4 “Pašvaldības un pakalpojumu sistēma” rīcības U4.1. “Nodrošināt pašvaldības digitalizāciju un e-pakalpojumu attīstību” uzdevumu D\_4.1.10. “Paaugstināt iedzīvotāju digitālās prasmes, lai veicinātu digitālo risinājumu izmantošanu, un veidot nepieciešamo infrastruktūru digitālās vides pieejamībai” un rīcības U4.4. “Sekmēt jaunatnes politikas ieviešanu” uzdevumu D\_4.4.1. “Nodrošināt infrastruktūru jauniešu lietderīgai brīvā laika pavadīšanai”, D\_4.4.12. “Stiprināt NVO lomu darbā ar procesu atkarībām un psiholoģisko atbalstu” un izskatot Liepājas valstspilsētas pašvaldības domes pastāvīgās Attīstības komitejas 2024. gada 6. jūnija lēmumu (sēdes protokols Nr.6), Izglītības, kultūras un sporta komitejas 2024. gada 6. jūnija lēmumu (sēdes protokols Nr.6) un Finanšu komitejas 2024. gada 6. jūnija lēmumu (sēdes protokols Nr.6), Liepājas valstspilsētas pašvaldības dome **nolemj**:

1. Atbalstīt Liepājas Centrālās administrācijas projekta “Digitālā jaunatnes centra attīstība Klaipēdā un Liepājā” (turpmāk – Projekts) iesniegšanu Interreg VI-A Latvijas – Lietuvas programmas 2021.-2027. gadam programmā.

2. Apstiprināt Projekta kopējās attiecināmās izmaksas 137 868,75 EUR (viens simts trīsdesmit septiņi tūkstoši astoņi simti sešdesmit astoņi *euro* 75 centi), no kurām:

2.1. Eiropas Reģionālās attīstības fonda finansējums 80% jeb 110 295,00 EUR (viens simts desmit tūkstoši divi simti deviņdesmit pieci *euro* 00 centi);

2.2. Liepājas valstspilsētas pašvaldības līdzfinansējums 20% jeb 27 573,75 EUR (divdesmit septiņi tūkstoši pieci simti septiņdesmit trīs *euro* 75 centi).

3. Nodrošināt Projekta īstenošanai nepieciešamo Liepājas valstspilsētas pašvaldības līdzfinansējumu Projekta attiecināmo izmaksu segšanai 27 573,75 EUR (divdesmit septiņi tūkstoši pieci simti septiņdesmit trīs *euro* 75 centi) apmērā:

3.1. 2025. gadā – 12 656,88 EUR;

3.2. 2026. gadā – 14 916,87 EUR.

4. Nodrošināt projekta īstenošanai nepieciešamo Liepājas valstspilsētas pašvaldības priekšfinansējumu Projekta attiecināmo izmaksu segšanai 63 284,38 EUR (sešdesmit trīs tūkstoši divi simti astoņdesmit četri *euro* 38 centi) apmērā 2025. gadā.

5. Liepājas Centrālās administrācijas Finanšu pārvaldei plānot Projektam nepieciešamo finansējumu Liepājas valstspilsētas pašvaldības budžetā, nepieciešamības gadījumā piesaistot kredīta resursus.

6. Noteikt, ka Projekta īstenošanai nepieciešamais Liepājas valstspilsētas pašvaldības līdzfinansējums un priekšfinansējums var tikt precizēts pēc projekta apstiprināšanas un publiskā iepirkuma rezultātiem.

7. Pilnvarot Liepājas valstspilsētas pašvaldības izpilddirektoru parakstīt visu ar Projektu saistīto dokumentāciju, tai skaitā Projekta īstenošanas līgumu ar vadošo iestādi, partnerības līgumu, līgumu par valsts budžeta līdzfinansējuma piešķiršanu, atskaites un citu dokumentāciju.

8. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Attīstības pārvaldei, Izpilddirektora birojam, Juridiskajai daļai, Finanšu pārvaldei, Liepājas valstspilsētas pašvaldības domes priekšsēdētājam, Vides, veselības un sabiedrības līdzdalības daļai, Izglītības pārvaldei | |